તેમણે વધુમાં જણાવ્યું કે, દેશમાં ત્રણ લાખથી વધુ ખેડૂતોએ આત્મહત્યા કરી છે અને દર વર્ષે ૧૨,૦૦૦ ખેડૂતો આત્મહત્યા કરી રહ્યાં છે. આવી સ્થિતિમાં અમારી માગણી છે કે, સરકાર સ્વામીનાથન આયોગની ભલામણોનો સ્વીકાર કરે. અમેરિકામાં પણ ૯૦ ટકા ખેડૂતોને પાકવીમો મળે છે ત્યારે ભારતમાં માત્ર ૨૪ ટકા ખેડૂતોને પાકવીમામાં આવરી લેવાયા છે અને વળતરનો માત્ર આઠ ટકા ખેડૂતોને જ વળતર મળે છે. સી-ટુ પદ્ધતિએ ટેકાના દોઢ ગણા ભાવ બધા જ ખેડૂતોને બધા જ પાક ઉપર આપવામાં આવે.